APROBACIÓN DEFINITIVA DA ORDENANZA FISCAL REGULADORA DA TAXA POR LICENZAS URBANÍSTICAS, COMUNICACIÓNS E OUTROS XEITOS DE INTERVENCIÓN ADMINISTRATIVA
ADMINISTRACIÓN LOCAL — Municipal — Crecente (Ordenanzas e Regulamentos, 23/12/2020)

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora da taxa POR LICENZAS URBANÍSTICAS, COMUNICACIÓNS E OUTROS XEITOS DE INTERVENCIÓN ADMINISTRATIVA cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Esta Entidade Local, en uso das facultades contidas nos artigos 133.2 e 142 da Constitución Española, e no artigo 106 da Lei 7/1985, de 2 de abril, Reguladora das Bases do Réxime Local, e de conformidade cos artigos 15 a 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, establece a taxa pola realización de determinadas actividades urbanísticas, que se rexerá pola presente Ordenanza fiscal, cuxas normas atenden ao previsto no artigo 57 do Texto Refundido da Lei Reguladora das Facendas Locais. O feito impoñible da taxa vén constituído pola actividade municipal técnica e administrativa, que se refira, afecte ou beneficie de modo particular á persoa obrigada tributaria cando a mesma sexa motivada directa ou indirectamente polo mesmo, como consecuencia das actividades administrativas de carácter urbanístico que se detallan no artigo 5 da presente Ordenanza Fiscal. Terán a consideración de suxeitos pasivos contribuíntes as persoas físicas ou xurídicas e as entidades ás que se refire o artigo 35.4 da Lei 58/2003, de 17 de decembro, Xeral Tributaria, que soliciten ou resulten beneficiadas ou afectadas polo servizo ou actividade municipal a que se refire a presente Ordenanza. Así mesmo, de conformidade co artigo 23.2. b) do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, terán a consideración de substitutos do contribuínte nas taxas establecidas polo outorgamento das licenzas urbanísticas previstas na normativa urbanística, os/as construtores/as e os/as contratistas das obras. Responderán da débeda tributaria os debedores principais xunto a outras persoas ou entidades. A estes efectos consideraranse debedores principais os obrigados tributarios do artigo 35.2 da Lei 58/2003, de 17 de decembro, Xeral Tributaria. Salvo precepto legal expreso en contrario, a responsabilidade será sempre subsidiaria. Responderán solidariamente das obrigas tributarias do suxeito pasivo as persoas físicas e xurídicas á que se refiren os artigos 42 da Lei 58/2003, de 17 de decembro, Xeral Tributaria. En relación á responsabilidade solidaria e subsidiaria da débeda tributaria estarase ao establecido, respectivamente, nos artigos 42 e 43 da Lei 58/2003, de 17 de decembro, Xeral Tributaria. A base impoñible estará constituída pola actividade administrativa xerada con ocasión de: Cando se realizaron todos os trámites previstos na Normativa urbanística e a resolución recaída sexa denegatoria, así como no caso no que a persoa interesada desista da solicitude formulada antes de que se dicte a oportuna resolución, se complete a actividade municipal requirida ou se declare caducidade do procedemento, non se poderá esixir a taxa. A taxa devéngase cando se inicie a prestación do servizo ou a realización da actividade administrativa. As taxas reguladas nesta ordenanza esixiranse en réxime de autoliquidación, debendo o suxeito pasivo, no momento de presentar a correspondente solicitude, acreditar ingreso do importe total da débeda tributaria, a conta da liquidación que en definitiva corresponda. Será base liquidable (indicada no cadro como BL) do epígrafe 1, para o cálculo das cotas do artigo 5, o importe do orzamento presentado pola persoa interesada, que deberá estar suscrito polo técnico autor do proxecto, e que en ningún caso poderá ser inferior ao resultado de aplicar os módulos do anexo da ordenanza fiscal reguladora do ICIO. Entenderase producido o inicio da actividade desde o momento da presentación da solicitude ou desde a data en que se inicien de oficio as actuacións administrativas ou técnicas constitutivas do feito impoñible da presente taxa.2. En obras de vivendas de promoción publica de titularidade do IGVS, o prazo de ingreso das taxas será dun mes contado dende a notificación da adxudicación do contrato de obras, e en todo caso, con anterioridade ao inicio das mesmas A taxa esixirase en réxime de autoliquidación cando se realice a petición da persoa interesada, e una vez ingresada en calquera entidade bancaria autorizada acompañarase copia á solicitude da actividade administrativa de que se trate. No caso de que se preste de oficio, por liquidación practicada pola Administración Municipal. Cando os servizos municipais comproben que se realizou una construción ou obra ou se está exercitando calquera actividade sen obter a previa licenza preceptiva, considerarase o acto de comprobación como a iniciación do trámite desta última, con obligación do suxeito pasivo de abonar a taxa establecida, sen prexuízo da imposición da sanción que corresponda pola infracción urbanística cometida ou da adopción das medidas necesarias para o axeitado desenvolvemento das normas urbanísticas. En todo o non previsto na presente Ordenanza estarase ao disposto no Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a Lei 7/1985, de 2 de abril, Reguladora das Bases de Réxime Local, a Lei 58/2003, de 17 de decembro, Xeral Tributaria, a Lei 8/1989, de 13 de abril, de Taxas e Prezos Públicos, así como na Ordenanza Fiscal Xeneral aprobada por este Concello. No non previsto nesta ordenanza fiscal, serán de aplicación as disposicións contidas na Ordenanza Fiscal Xeral, na Lei 58/2003 xeral tributaria e restante normativa de aplicación A presente Ordenanza fiscal, cuxa redacción definitiva foi aprobada polo Pleno do Concello en sesión celebrada en data 17 de decembro do 2020 entrará en vigor o mesmo día da súa publicación no Boletín Oficial da Provincia e será de aplicación a partir de 1 de xaneiro de 2021, permanecendo en vigor até a súa modificación ou derogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia, con sede en A Coruña.